COTTO รายได้ขายพุ่ง 3.4 พันล้าน ดันกำไร Q1 โต 23% แตะ 260 ล้าน
COTTO โกยรายได้ขายพุ่ง 3.4 พันล้าน ดันกำไรไตรมาส 1/66 โต 23% แตะ 260 ล้านบาท จากช่วงเดียวกันปีก่อน 211 ล้านบาท
COTTO โกยรายได้ขายพุ่ง 3.4 พันล้าน ดันกำไรไตรมาส 1/66 โต 23% แตะ 260 ล้านบาท จากช่วงเดียวกันปีก่อน 211 ล้านบาท
25 เม.ย. 2566

บริษัท เอสซีจี เซรามิกส์ จำกัด (มหาชน) หรือ COTTO รายงานผลการดำเนินงานไตรมาส 1 สิ้นสุดวันที่ 31 มีนาคม 2566 ดังนี้

ไตรมาส 1 ปี 2566 บริษัทมีรายได้จากการขาย 3,458 ล้านบาท เพิ่มขึ้นร้อยละ 7 จากช่วงเดียวกันของปีก่อน เนื่องจากราคาขายเฉลี่ยเพิ่มขึ้นร้อยละ 13 แม้ว่าปริมาณขายทังในประเทศและส่งออกจะลดลงร้อยละ 10 ก็ตาม โดยปริมาณการขายกระเบื้องเซรามิกในช่วง 3 เดือนแรกของปี 2566 อยู่ที่ 17.9 ล้านตารางเมตร
นอกจากนี้ในไตรมาสนี้บริษัทมีรายได้จากการขายที่ดิน 25 ล้านบาท โดยบริษัทมีกําไรสำหรับงวดเท่ากับ 260 ล้านบาท เพิ่มขึ้นร้อยละ 23 จากช่วงเดียวกันของปีก่อน และEBITDA เท่ากับ 457 ล้านบาท เพิ่มขึ้นร้อยละ 9 จากช่วงเดียวกันของปีก่อน
สาเหตุหลักจากบริษัทพยายามปรับราคาสินค้าขึ้นบางรายการ ควบคุมค่าใช้จ่ายด้านการบริหารและการปรับปรุงประสิทธิภาพการผลิต เพื่อลดผลกระทบจากต้นทุนการผลิตที่สูงขึ้นจากต้นทุนวัตถุดิบและพลังงาน โดยเฉพาะราคาก๊าซธรรมชาติทีปรับตัวเพิ่มขึ้นอย่างต่อเนือง